CELEX: 62008CA0205
Language: et
Date: 2009-12-10 00:00:00
Title: Kohtuasi C-205/08: Euroopa Kohtu (teine koda) 10. detsembri 2009 . aasta otsus (Umweltsenati eelotsusetaotlus — Austria) — Umweltanwalt von Kärnten versus Kärntner Landesregierung (Eelotsusetaotlus — EÜ artikkel 234 — Mõiste liikmesriigi kohus — Vastuvõetavus — Direktiiv 85/337/EMÜ — Keskkonnamõju hindamine — Elektri-õhuliinide ehitamine — Pikkus üle 15 km — Piiriülene ehitamine — Piiriülene liin — Künnist ületav kogupikkus — Liin, mis asub peamiselt naaberliikmesriigi territooriumil — Künnisest lühem riigisisene osa)

30.1.2010   
            
            
               ET
            
            
               Euroopa Liidu Teataja
            
            
               C 24/7
            
         Euroopa Kohtu (teine koda) 10. detsembri 2009. aasta otsus (Umweltsenati eelotsusetaotlus — Austria) — Umweltanwalt von Kärnten versus Kärntner Landesregierung
   (Kohtuasi C-205/08) (1)
   
   (Eelotsusetaotlus - EÜ artikkel 234 - Mõiste „liikmesriigi kohus” - Vastuvõetavus - Direktiiv 85/337/EMÜ - Keskkonnamõju hindamine - Elektri-õhuliinide ehitamine - Pikkus üle 15 km - Piiriülene ehitamine - Piiriülene liin - Künnist ületav kogupikkus - Liin, mis asub peamiselt naaberliikmesriigi territooriumil - Künnisest lühem riigisisene osa)
   2010/C 24/10
   Kohtumenetluse keel: saksa
   
      Eelotsusetaotluse esitanud kohus
   
   Umweltsenat
   
      Põhikohtuasja pooled
   
   
      Hageja: Umweltanwalt von Kärnten
   
      Kostja: Kärntner Landesregierung
   
      Kohtuasja ese
   
   Eelotsusetaotlus — Umweltsenat (Austria) — Nõukogu 27. juuni 1985. aasta direktiivi 85/337/EMÜ teatavate riiklike ja eraprojektide keskkonnamõju hindamise kohta (EÜT L 175, lk 40; ELT eriväljaanne 15/01, lk 248), mida on muudetud nõukogu 3. märtsi 1997. aasta direktiiviga 97/11/EÜ, millega muudetakse direktiivi 85/337/EMÜ teatavate riiklike ja eratööde keskkonnamõju hindamise kohta (EÜT L 73, lk 5; ELT eriväljaanne 15/03, lk 151) ja Euroopa Parlamendi ja nõukogu 26. mai 2003. aasta direktiiviga 2003/35EÜ, milles sätestatakse üldsuse kaasamine teatavate keskkonnaga seotud kavade ja programmide koostamisse ning muudetakse nõukogu direktiive 85/337/EMÜ ja 96/61/EÜ seoses üldsuse kaasamisega ning õiguskaitse kättesaadavusega (ELT L 156, lk 17; ELT eriväljaanne 15/07, lk 466), tõlgendamine — Keskkonnamõju hindamise kohustus üle 15 km pikkuste elektriõhuliinide ehitamise korral — Piiriülese ehitamise korral arvesse võetav pikkus — Elektriliini projekt, mille kogupikkus ületab künnise, kuid millest vaid 7,4 km pikkune osa asub teatava liikmesriigi territooriumil ning mille ülejäänud osa naaberliikmesriigi territooriumil
   
      Resolutsioon
   
   Nõukogu 27. juuni 1985. aasta direktiivi 85/337/EMÜ teatavate riiklike ja eraprojektide keskkonnamõju hindamise kohta (muudetud Euroopa Parlamendi ja nõukogu 26. mai 2003. aasta direktiiviga 2003/35/EÜ) artikli 2 lõiget 1 ja artikli 4 lõiget 1 tuleb tõlgendada nii, et liikmesriigi pädevad ametiasutused peavad ette nägema keskkonnamõju hindamise kohustuse nimetatud direktiivi I lisa punktis 20 nimetatud sellise projekti suhtes nagu elektriõhuliinide ehitamine, mille pinge on vähemalt 220 kV ja pikkus üle 15 km, ka siis, kui tegu on piiriülese projektiga ja selle liikmesriigi territooriumil asub ainult osa, mille pikkus jääb alla 15 km.
   
      (1)  ELT C 209, 15.8.2008.